সুমন বিশ্বাসকে SSC ভবন যাওয়ার অনুমতি দিল হাইকোর্ট

কলকাতা: শিক্ষক নেতা সুমন বিশ্বাসকে (High Court Allows Suman Enter SSC Bhavan) স্কুল সার্ভিস কমিশনের দফতর (SSC bhavan) আচার্য সদনে যাওয়ার অনুমতি দিল কলকাতা হাইকোর্ট (Calcutta High Court)। বিকাল চারটায় স্কুল সার্ভিস কমিশনের দফতর গিয়ে দাবিসনদ পেশ করতে পারবেন সুমন বিশ্বাস সহ পাঁচ সদস্যের প্রতিনিধিদল। চাকরিহারা শিক্ষক সুমন বিশ্বাসের ডাকে এসএসসি ভবন অভিযানে বড় নির্দেশ দিলেন বিচারপতি তীর্থঙ্কর ঘোষ। যদিও মিছিল করার অনুমতি দেয়নি আদালত।

আজ সোমবার করুণাময়ী থেকে মিছিল করে এসএসসি ভবন যাওয়ার আবেদন জানান চাকরিহারা শিক্ষকদের একাংশ। সেই মিছিলের অনুমতি দেয়নি পুলিশ। অভিযান আটকাতে সকাল থেকেই তৎপর ছিল কলকাতা পুলিশ। বিধাননগর, করুণাময়ী চত্বর থেকে সল্টলেকের বিভিন্ন জায়গায় পুলিশ ছড়িয়ে ছিটিয়ে রয়েছে। তারপরই আদালতের দ্বারস্থ হন শিক্ষক নেতা সুমন বিশ্বাস। তাই অনুমতি চেয়ে কলকাতা হাই কোর্টের দ্বারস্থ হন সুমন বিশ্বাস। বিচারপতি তীর্থঙ্কর ঘোষের নির্দেশ, বিকেল ৪টেয় স্কুল সার্ভিস কমিশনের দফতরে গিয়ে দাবিসনদ পেশ করতে পারবে সুমন বিশ্বাস-সহ পাঁচ সদস্যের প্রতিনিধিদল। যদিও মিছিল করার অনুমতি দেয়নি আদালত।

আরও পড়ুন: মন্ত্রী-বিধায়করা রক্ষী নিয়ে বিধানসভায় প্রবেশ করতে পারবেন না! সিদ্ধান্ত স্পিকারের

সোমবার সকাল থেকে এসএসসি ভবন অভিযান ঘিরে টানটান উত্তেজনা। এদিন সুমন বিশ্বাসের ভাই সঞ্জয় বিশ্বাস সোশাল মিডিয়ায় একটি ভিডিও শেয়ার করেন। ওই ভিডিওটি করুণাময়ী মেট্রো স্টেশনের। একজন নীল শার্ট পরা ব্যক্তির সঙ্গে সুমন বিশ্বাসকে টানাহেঁচড়া করতে দেখা গিয়েছে। নীল শার্ট পরা ওই ব্যক্তিকে ভিডিওতে পুলিশ আধিকারিক হিসাবে উল্লেখ করা হয়েছে। বিধাননগর উত্তর থানার পুলিশরা সুমন বিশ্বাসকে হেনস্তা করছে। FIR, মামলা না থাকা সত্ত্বেও তাঁকে ধরার চেষ্টা করা হচ্ছে। ওই ভিডিওতে যদিও ওই ব্যক্তিকে বলতে শোনা গিয়েছে, সুমনকে ধরতে আসেননি। যদিও এই ভিডিওর সত্যতা যাচাই করেনি কলকাতা টিভি অনলাইন।

অন্য খবর দেখুন